Kadans a péyi-la

Dèpi nanninannan mizik ka kadansé vi a Gwadloupéyen. Kivlédi, toulongalé yo la épi yo adan bon kon mové moman kontèl : kannaval, lavéyé… sé konsa (pousa) tini détwa chanté ki adan kyè é tèt a toutmoun.

Yè kon jòdi, sé bèwsèz ka dousiné sonmèy a toupiti. Ki sé chanté gwoka, zouk oben chanté a lajénès, yo la pou ba moun fòs é kouraj pou fasadé épi difikilté, pou menné lajwa oben fè kalkilé asi pwoblèm a péyi-la.

Lonnè é rèspé pou moun ki ka woulé asi transmisyon a chanté popilè.

Fòs pou sa ki ka vin dèyè pé sa kontinyé fè mizik Gwadloup toujou sonné isi kon lòtbò adan nanm a Gwadloupéyen.

Wabap !